|  |  |  |  |
| --- | --- | --- | --- |
|  | |  |  |
| REPUBLIKA HRVATSKA  KARLOVAČKA ŽUPANIJA | |  |
|  | GRAD KARLOVAC |  |

GRADSKO VIJEĆE

KLASA: …….

URBROJ: ……

Karlovac, …….

PRIJEDLOG

Na temelju članka 127. Zakona o proračunu („Narodne novine“ broj 144/21) i članaka 34. i 97. Statuta Grada Karlovca („Glasnik Grada Karlovca“ broj 7/09, 8/09, 3/13, 6/13, 1/15-potpuni tekst, 3/18, 13/18, 6/20, 4/21, 8/21, 9/21-potpuni tekst i 10/22) Gradsko vijeće Grada Karlovca je na \_\_\_\_\_ sjednici održanoj \_\_\_\_\_\_\_\_\_\_\_\_2025. godine donijelo

O D L U K U

o davanju suglasnosti Grada Karlovca za dugoročno kreditno zaduženje trgovačkog društva Vodovod i kanalizacija d.o.o. Karlovac

Članak 1.

Daje se suglasnost trgovačkom društvu Vodovod i kanalizacija d.o.o., Gažanski trg 8 za dugoročno kreditno zaduženje u iznosu od 5.000.000,00 € kod Erste & Steiermärkische Bank d.d. uz slijedeće uvjete:

Vrsta kredita: dugoročni kredit u €

Iznos kredita: 5.000.000,00 €

Namjena kredita: povrat vlastitog ulaganja i investicije

|  |  |
| --- | --- |
| Kamatna stopa: | 2,59% fiksna |
| Interkalarna kamata:  Obračun i naplata kamate:  Način i rok korištenja kredita:    Način i rok otplate kredita:  Naknada za odobrenje i za korištenje kredita: | u visini redovne kamatne stope  obračun kamata vrši se mjesečno, plaćanje kamata i glavnice vrši se mjesečno  isplata 2.500.000,00 € na račun Društva, ostatak kredita u iznosu od 2.500.000,00 € sukcesivno sukladno zahtjevu Naručitelja  5 godina, 1 godina počeka    0,1% jednokratno |
| Naknada za rezerviranje sredstava:  Naknada za prijevremenu otplatu: | ne naplaćuje se  ne naplaćuje se |
| Osiguranje naplate obaveze po kreditu: | zadužnica društva Vodovod i kanalizacija d.o.o. |

Članak 2.

Daje se suglasnost trgovačkom društvu Vodovod i kanalizacija d.o.o. Karlovac da pod uvjetima iz članka 1. ove Odluke s Erste & Steiermärkische Bank d.d. sklopi Ugovor o dugoročnom kreditu u svrhu povrata vlastitog ulaganja i investicije.

Članak 3.

Zadužuje se trgovačko društvo Vodovod i kanalizacija d.o.o. Karlovac da odmah po sklapanju Ugovora o dugoročnom kreditu iz članka 1. ove Odluke dostavi primjerak Ugovora u Upravni odjel za proračun i financije Grada Karlovca.

Članak 4.

Ova odluka stupa na snagu osmog dana od dana objave u „Glasniku Grada Karlovca“.

PREDSJEDNIK

GRADSKOG VIJEĆA GRADA KARLOVCA

Mario Jovković, mag.psych.

Dostaviti:

1. Gradsko vijeće
2. Vodovod i kanalizacija d.o.o., Gažanski trg 8, Karlovac
3. Upravni odjel za proračun i financije
4. Upravni odjel za poslove gradonačelnika
5. Pismohrana

OBRAZLOŽENJE

Trgovačko društvo Vodovod i kanalizacija d.o.o. Karlovac je Gradu Karlovcu kao većinskom vlasniku temeljem Društvenog ugovora društva Vodovod i kanalizacija društvo s ograničenom odgovornošću za javnu vodoopskrbu i odvodnju ovjerenog od Javne bilježnice Blanka Žaja dana 09.01.2025. godine, dostavilo Zahtjev za davanje suglasnosti prije sklapanja Ugovora o dugoročnom zaduženju za financiranje povrata vlastitog ulaganja i investicije sukladno članku 127. stavak 2. Zakona o proračunu („Narodne novine“ broj 144/21).

Iz predmetnog Zahtjeva za davanje suglasnosti proizlazi da bi tvrtka Vodovod i kanalizacija d.o.o. dugoročni kredit u iznosu od 5.000.000,00 € koristila za slijedeće: 2.500.000,00 € za projekt aglomeracije (refinanciranje duga po osnovi kredita, učešće ViK-a u financiranju troškova završetka aglomeracije i neprihvatljivih troškova aglomeracije) te 2.500.000,00 € za investicije – projekte poslovne jedinice Karlovac (rekonstrukcija i nadogradnja VS Vučjak, izgradnja vodoopskrbe i CS Vučjak, izgradnja vodoopskrbe i CS Gornja Švarča – Rossijeva – Schlosserova, izgradnja MK i MRK na vodoopskrbnom sustavu, izgradnja vodoopskrbe i kanalizacije u ulicama Pivovarska i Kupska, rekonstrukcija vodoopskrbe i kanalizacije u Ulici S. Seljana i nadzor i izvantroškovnički radovi).

Odredbom članka 127. stavak 2. Zakona o proračunu propisano je da se pravna osoba u većinskom vlasništvu ili suvlasništvu jedinice lokalne i područne (regionalne) samouprave može dugoročno zadužiti i refinancirati ili reprogramirati ostatak duga po osnovi kredita ili zajma uz suglasnost većinskog vlasnika. Nadalje je propisano da ako statutom ili odlukom jedinice lokalne i područne (regionalne) samouprave nije propisano tko odlučuje o suglasnostima iz ovog članka, odluku donosi predstavničko tijelo jedinice lokalne i područne (regionalne) samouprave.

Vodovod i kanalizacija d.o.o. je zatražila više ponuda za kreditiranje: od Erste & Steiermärkische banke, Karlovačke banke i Privredne banke. Karlovačka banka nije dostavila ponudu dok su preostale navedene poslovne banke dostavile svoje ponude za kreditiranje te se kao najpovoljnija ponuda pokazala ponuda Erste & Steiermärkische Bank d.d. uz godišnju fiksnu kamatnu stopu od 2,59% s rokom otplate 5 godina i sa počekom od 12 mjeseci.

Trgovačko društvo će u svojim financijskim planovima osigurati sredstva za otplatu ovog kredita iz redovnog poslovanja društva.

Pročelnica UO za proračun i financije

Karolina Burić, dipl.oec.