GRADSKO VIJEĆE

KLASA: …..

URBROJ: …..

Karlovac, \_\_\_\_\_\_\_\_\_\_\_\_\_ 2025. godine

Na temelju članka 4. stavka 1. Zakona o sprječavanju sukoba interesa („Narodne novine“ broj 143/21., 36/24.), članka 34. i 97. Statuta Grada Karlovca („Glasnik Grada Karlovca“ broj 7/09, 8/09, 3/13, 6/13, 1/15 – potpuni tekst, 3/18, 13/18, 6/20, 4/21, 8/21, 9/21 - potpuni tekst i 10/22) i članka 12. i 13. Kodeksa ponašanja članova Gradskog vijeća Grada Karlovca („Glasnik Grada Karlovca“ broj 10/22.) Gradsko vijeće grada Karlovca je na \_\_\_\_\_\_\_\_\_\_\_sjednici održanoj dana \_\_\_\_\_\_\_\_\_ 2025. godine donijelo sljedeću

**O D L U K U**

o osnivanju i imenovanju Etičkog odbora Gradskog vijeća grada Karlovca

**Članak 1.**

Ovom Odlukom osniva se i imenuje Etički odbor Gradskog vijeća grada Karlovca.

**Članak 2.**

(1) Etički odbor čine predsjednik i dva člana.

(2) Mandat predsjednika i članova Etičkog odbora traje do isteka mandata vijećnika Gradskog vijeća grada Karlovca.

**Članak 3.**

U Etički odbor Gradskog vijeća grada Karlovca imenuju se:

Za predsjednika:

1. Anđa Perak

Za članove:

2. Sandra Skolan

3. Petra Birman

**Članak 4.**

(1) Djelokrug rada Etičkog odbora određen je Kodeksom ponašanja članova Gradskog vijeća Grada Karlovca (u daljnjem tekstu: Kodeks).

(2) Na način rada Etičkog odbora primjenjuju se odredbe Poslovnika Gradskog vijeća Grada Karlovca o načinu rada radnih tijela Gradskog vijeća Grada Karlovac.

**Članak 5.**

Predsjednik i članovi Etičkog odbora ostvaruju pravo na naknadu za rad a sukladno odluci kojom se uređuju naknade za rad članova Gradskog vijeća i njegovih radnih tijela.

**Članak 6.**

Administrativne poslove za potrebe Etičkog odbora obavlja upravni odjel nadležan za poslove Gradskog vijeća.

**Članak 7.**

Ova Odluka stupa na snagu osmog dana od dana objave u „Glasniku grada Karlovca“.

PREDSJEDNIK

GRADSKOG VIJEĆA GRADA KARLOVCA

Mario Jovković, mag.psych.

**O b r a z l o ž e n j e**

Pravni temelj za donošenje Odluke sadržan je u odredbi članka 34. i 97. Statuta Grada Karlovca („Glasnik Grada Karlovca broj 7/09, 8/09, 3/13, 6/13, 1/15 – potpuni tekst, 3/18, 13/18, 6/20, 4/21, 8/21, 9/21 - potpuni tekst i 10/22) i članaka 12. i 13. Kodeksa ponašanja članova Gradskog vijeća Grada Karlovca („Glasnik Grada Karlovca“ broj 10/22.).

Sukladno Zakonu o sprječavanju sukoba interesa (,,Narodne novine" broj 143/21, 36/24) Gradsko vijeće Grada Karlovca donijelo je Kodeks ponašanja članova Gradskog vijeća Grada Karlovca (u daljnjem tekstu: Kodeks). Kodeksom ponašanja propisano je da Kodeks primjenjuju i prate njihovu primjenu Etički odbor i Vijeće časti. Etički odbor čine predsjednik i dva člana. Predsjednika i članove Etičkog odbora i Vijeća časti imenuje i razrješuje Gradsko vijeće. Predsjednik Etičkoga odbora imenuje se iz reda osoba nedvojbenoga javnog ugleda u lokalnoj zajednici. Predsjednik Etičkoga odbora ne može biti nositelj političke dužnosti, niti član političke stranke, odnosno kandidat nezavisne liste zastupljene u Gradskom vijeću. Članovi Etičkoga odbora imenuju se iz reda vijećnika Gradskog vijeća, jedan član iz predstavničke većine i jedan iz predstavničke manjine. Mandat predsjednika i članova Etičkog odbora i Vijeća časti traje do isteka mandata vijećnika Gradskog vijeća. Djelokrug i način rada Etičkog odbora određen je Kodeksom.

Predlaže se Gradskom vijeću Grada Karlovca da donese Odluku o osnivanju i imenovanju Etičkog odbora Gradskog vijeća grada Karlovca.

Sredstva za provedbu ove Odluke osigurana su u Proračunu Grada Karlovca.

PROČELNICA

Dijana Kujinek, mag.nov.