|  |  |  |  |
| --- | --- | --- | --- |
| Slika na kojoj se prikazuje simbol, zastava  Opis je automatski generiran | |  |  |
| REPUBLIKA HRVATSKA  KARLOVAČKA ŽUPANIJA | |  |
| Slika na kojoj se prikazuje tekst, emblem, grb, značka  Opis je automatski generiran | GRAD KARLOVAC |  |

**GRADSKO VIJEĆE**

KLASA:

URBROJ:

Karlovac,

**PRIJEDLOG**

Na temelju članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 34. i 97. Statuta Grada Karlovca (Glasnik Grada Karlovca broj 7/09, 8/09, 3/13, 6/13, 1/15 – pročišćeni tekst, 3/18, 13/18, 6/20, 4/21, 8/21, 9/21 – pročišćeni tekst i 10/22) Gradsko vijeće Grada Karlovca na \_\_\_ sjednici održanoj dana \_\_\_\_\_\_\_\_\_\_\_\_\_\_\_ 2025. godine donijelo je

**ODLUKU**

**o drugim izmjenama i dopunama Odluke o osnivanju Vijeća za prevenciju kriminaliteta Grada Karlovca**

I.

U Odluci o osnivanju Vijeća za prevenciju kriminaliteta Grada Karlovca od dana 25. svibnja 2023. godine (u daljnjem tekstu: Odluka) mijenja se članak 2. stavak 1., na način da točka 5. i točka 8. sada glase:

„5. Anja Babić, ravnateljica Centra za pružanje usluga u zajednici Banija – Karlovac, za članicu“,

„8. Marijeta Ćelić, vijećnica Gradskog vijeća, za članicu“,

te se dodaju točke 12. i 13.:

„12. Dino Milašinčić, ravnatelj Ekonomsko-turističke škole Karlovac, za člana“.

„13. Veronika Lesić, stručni radnik u sustavu zaštite djece u Obiteljskom centru Područna služba Karlovačka, za članicu“.

II.

U preostalom dijelu Odluka, kao i Odluka o izmjeni i dopuni Odluke o osnivanju Vijeća za prevenciju kriminaliteta Grada Karlovca od dana 6. ožujka 2025. godine, ostaju nepromijenjene.

III.

Ova Odluka stupa na snagu prvog dana od dana objave u Glasniku Grada Karlovca.

PREDSJEDNIK

GRADSKOG VIJEĆA GRADA KARLOVCA

Mario Jovković, mag. psych.

**OBRAZLOŽENJE**

Gradsko vijeće Grada Karlovca je na 23. sjednici održanoj dana 25. svibnja 2023. godine donijelo Odluku o osnivanju Vijeća za prevenciju kriminaliteta Grada Karlovca (KLASA: 024-03/23-02/06, URBROJ: 2133-1-01/01-23-23) te dana 6. ožujka 2025. godine Odluku o izmjeni i dopuni Odluke o osnivanju Vijeća za prevenciju kriminaliteta Grada Karlovca (KLASA: 024-03/25-02/02, URBROJ: 2133-1-01/01-25-17).

Vijeće za prevenciju kriminaliteta Grada Karlovca osnovano je u cilju razvoja Programa prevencije kriminaliteta na području Grada, a radi zaštite sigurnosti građana, materijalnih dobara i zajednice u cjelini, kroz partnerstvo i zajedničko planiranje i djelovanje različitih tijela vlasti, javnih službi, gospodarstva i građana.

Programom prevencije kriminaliteta na razini Grada obuhvaća se suzbijanje nasilja u obitelji, maloljetničku delinkvenciju, kaznena djela na štetu djece i maloljetnika, zlouporabu droga, suzbijanje nasilja u urbanim sredinama, te provođenje drugih mjera radi povećanja razina sigurnosti ljudi i imovine.

Zadaće Vijeća su mobiliziranje lokalne zajednice, detektiranje problema koji se pojavljuju u zajednici, te pronalaženje raspoloživih resursa za rješavanje uočenih problema, kao i predlaganje i provođenje preventivnih programa i akcija, te praćenje njihovih rezultata.

Obzirom kako je došlo do određenih promjena odnosno na čelu Centra za pružanje usluga u zajednici Banija – Karlovac umjesto gđe. Martine Manojlović Brajdić sada je ravnateljica gđa. Anja Babić, te gđa. Marina Jarnjević više nije vijećnica Gradskog vijeća pa se na njeno mjesto u Vijeću za prevenciju kriminaliteta Grada Karlovca predlaže imenovanje gđe. Marijete Ćelić, vijećnice Gradskog vijeća.

Također, dodaju se novi članovi Vijeća za prevenciju kriminaliteta Grada Karlovca, kao predstavnik srednjih škola na području Grada Karlovca – gospodin Dino Milašinčić, ravnatelj Ekonomsko-turističke škole Karlovac te kao predstavnica Obiteljskog centra Područna služba Karlovačka gospođa Veronika Lesić.

Slijedom navedenog, predlaže se Gradskom vijeću usvajanje predložene Odluke o drugim izmjenama i dopuni Odluke o osnivanju Vijeća za prevenciju kriminaliteta Grada Karlovca.

Pripremila: PROČELNICA

Savjetnica za pravna pitanja Upravnog odjela za društvene djelatnosti

Valentina Ribar, mag.iur. Draženka Sila-Ljubenko, prof.