GRADSKO VIJEĆE - PRIJEDLOG -

KLASA:

URBROJ:

Karlovac,

Na temelju članka 5. i 40. stavak 1 i 2 Zakona o općem upravnom postupku („Narodne novine“ broj 47/09 i 110/21), članka 77a Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 10., stavak 5 Zakona o trgovini („Narodne novine“ broj 87/08, 96/08, 116/08, 76/09, 114/11, 68/13, 30/14, 32/19, 98/19, 32/20 i 33/23), članka 34. i 97. Statuta Grada Karlovca ( "Glasnik Grada Karlovca" br. 7/09, 8/09, 3/13, 6/13, 1/15-pročišćeni tekst, 3/18, 13/18, 6/20, 4/21, 8/21, 9/21-potpuni tekst i 10/22) i Zahtjeva stranke OPG Knežić Mijo, Kneza Domagoja 2/2, Metković, Gradsko vijeće Grada Karlovca na \_\_\_ sjednici održanoj dana 2025. god. donosi

RJEŠENJE

za odobrenje postavljanja štanda/klupe za prodaju voća

na privatnom zemljištu na adresi Dr. Vladka Mačeka 35 u Karlovcu

I.

**Odobrava se** podnositelju zahtjeva: OPG Knežić Mijo, Kneza Domagoja 2/2 Metković, OIB: 92849911556 postavljanje štanda/klupe za prodaju voća (mandarine) iz vlastite proizvodnje na privatnom zemljištu na adresi Dr. Vladka Mačeka 35 u Karlovcu.

Podnositelju zahtjeva su Željko Stojković i Sonja Matijević, suvlasnici zemljišta na adresi Dr. Vladka Mačeka 35, Karlovac, katastarska čestica 1507, katastarsko općina Karlovac dali suglasnost za korištenje prostora s namjenom za postavljanje štanda.

II.

Štand mora biti postavljen na način da bude odmaknut od nogostupa najmanje 1,6 m.

Zaustavljanje i parkiranje vozila uz štand mora omogućiti nesmetan i siguran prolaz pješaka i biciklista nogostupom na predmetnoj lokaciji.

III.

Ne propisuje se poseban vanjski izgled štanda/klupe. Štand/klupa mora biti uredan, čist i tehnički ispravan. Prostor oko štanda podnositelj zahtjeva je dužan držati urednim i čistim te se mora osigurati posuda za zbrinjavanje otpada.

IV.

Grad Karlovac ne odgovara za štetu nastalu iz bilo kojeg razloga.

V.

Protiv ovog Rješenja ne može se izjaviti žalba, već se može pokrenuti upravni spor.

VI.

Ovo Rješenje objavit će se u „Glasniku Grada Karlovca“.

PREDSJEDNIK GRADSKOG VIJEĆA

Mario Jovković, mag. psych.

**Obrazloženje**

Mijo Knežić, Kneza Domagoja 2/2, Metković, nositelj OPG-a, je 13.11.2025. podnio Gradu Karlovcu zahtjev za postavljanje štanda za prodaju mandarina iz vlastite proizvodnje. Štand se želi postaviti na privatnom zemljištu, na adresi Dr. Vladka Mačeka 35 u Karlovcu. Za korištenje zemljišta OPG Knežić Mijo je dobio suglasnost suvlasnika zemljišta, Željka Stojkovića, Dr. Vladka Mačeka 35A, Karlovac i Sonje Matijević, Andrije Hebranga 17, Karlovac.

Člankom 10., stavkom 5 Zakona o trgovini („Narodne novine“ broj 87/08, 96/08, 116/08, 76/09, 114/11, 68/13, 30/14, 32/19, 98/19, 32/20 i 33/23) je određeno da se prodaja robe na štandovima i klupama izvan tržnica na malo, prodaja putem kioska, prodaja putem automata i prigodna prodaja na površinama koje imaju pristup s javno-prometne površine može obavljati samo na mjestima za koja je predstavničko tijelo grada ili općine dalo odobrenje, te se predlaže davanje odobrenja za postavljanje štanda za prodaju mandarina OPG-a Knežić Mijo, na privatnom zemljištu na adresi Dr. Vladka Mačeka 35 u Karlovcu.

S obzirom da nema prepreke za usvajanje zahtjeva, Gradskom vijeću Grada Karlovca se predlaže donošenje ovog Rješenja.

Službenik ovlašten za privremeno

obavljanje poslova pročelnika

Upravnog odjela za gospodarstvo,

razvoj grada i fondove EU

Robert Vodopić, dipl. oec.

DOSTAVITI:

1. Mijo Knežić, Kneza Domagoja 2/2, Metković

2. Željko Stojković, Dr. Vladka Mačeka 35A, Karlovac

3. Sonja Matijević, Andrije Hebranga 17, Karlovac

4. UO za komunalno gospodarstvo, Odsjek redarstva, ovdje

4. UO za gospodarstvo, razvoj grada i fondove EU, ovdje

5. Glasnik Grada Karlovca

6. Evidencija, ovdje

7. Pismohrana, ovdje